વડાપ્રધાને મહાગઠબંધનને સ્વાર્થનું ગઠબંધન ગણાવતા કહ્યું કે, મહાગઠબંધનનો અર્થ છે – નેતૃત્વની ખબર નહીં, અસ્પષ્ટ નીતિ, ભ્રષ્ટ દાનત. રવિશંકર પ્રસાદે કહ્યું કે, ‘આજે મહાગઠબંધનની ચર્ચા છે, જે લોકો એકબીજાને જોઈ શકતા નથી, એકબીજા સાથે ચાલી શકતા નથી પણ આજે સાથે આવવા માટે મજબૂર છે, આ અમારી છે, અમારી સફળતા છે કે, વિચારો મળતા ન હોવા છતા તેઓ સાથે આવવા મજબૂર છે.’ પ્રસાદે PMના ભાષણના હવાલેથી કહ્યું કે, ‘કોંગ્રેસના નેતૃત્વનો સ્વીકાર કરવા માટે કોઈ તૈયાર નથી. નાના-નાના દળો પણ કોંગ્રેસના નેતૃત્વનો સ્વીકાર કરવા માટે તૈયાર નથી, ઘણા તો તેને ભાર માને છે.’